الطلسأة عادة سببها الوقت المضغوط، ضغط الوقت مابيسمحش لحد يدقق في شغله بالشكل المناسب، لأن الشغل في الأجواء دي بيعلي من أهمية "الدِيد لاين" قصاد "الكوالتي"، ولما نحط مع ده أن شركة واحدة مسيطرة على الغالبية العظمى من السوق وأن الاختيار بيكون مبني على علاقات شخصية أكتر ما هو مبني على الكفاءة، كل التفاصيل دي تنزل ترتيب أهمية الجودة لأسفل سافلين.. لدرجة أن المسؤول ممكن يشوف خطأ بعينه ومابيصلحهوش لأن قواعد العمل بتقول: الوقت أهم من الجودة، ومابيقلقش على مكانه لإنه وصل له بالعلاقات مش بالكفاءة (حتى لو كان شاطر جدًا في شغله).. والشركة مش قلقانة على فلوسها لأن مافيش منافس.